കലാമണ്ഡലം രാംമോഹൻ

കഥകളി, കൂടിയാട്ടം, നങ്ങ്യാർകൂത്ത് കോപ്പുകളുടെ ഭംഗിക്ക് മുഖ്യ സംഭാവന നൽകിയ കലാകാരനാണ് കലാമണ്ഡലം റാം മോഹൻ. 2014 ലെ കേന്ദ്ര സംഗീത നാടക അക്കാദമി അവാർഡ് നേടി.

ജീവിതരേഖ
1947 ഏപ്രിൽ 26ന് പാലക്കാട്, ചെർപ്പുളശേരി കരുമാനാംകുറുശിയിൽ ജനിച്ചു. ഗുരു വാഴങ്ങാട്ട് ഗോവിന്ദവാര്യരിൽനിന്നും രാമവാര്യരിൽ നിന്നും പരിശീലനം നേടി.  1967ൽ കലാമണ്ഡലത്തിൽ നിന്ന് ചുട്ടിയിൽ ഡിപ്ളോമ നേടി.  1978 ൽ കലാമണ്ഡലത്തിൽ അധ്യാപകനായി. അവിടുന്ന് പ്രൊഫസറായിട്ടാണ് വിരമിച്ചത്. നിലവിലുള്ള ചുട്ടി, കോപ്പ് കലാകാരൻമാരിൽ നിരവധി പേർ റാം മോഹന്റെ ശിഷ്യരാണ്. ചെറുതുരുത്തിക്കടുത്ത പൈങ്കുളത്ത് ശ്രീഭദ്രത്തിലാണ് താമസം.

പുരസ്കാരങ്ങൾ
2014 ലെ കേന്ദ്ര സംഗീത നാടക അക്കാദമി അവാർഡ്
അവലംബം

വർഗ്ഗം:കഥകളി കലാകാരന്മാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1947-ൽ ജനിച്ചവർ
വർഗ്ഗം:ഏപ്രിൽ 26-ന് ജനിച്ചവർ